google/wiki40b huggingface dataset:
Inotaj

Inotaj, parabola alebo alegória (z gr. allēgoría - alegória, od allēgoreín - hovoriť v obrazoch, prenesene) je obrazné vyjadrenie myšlienky alebo predstavy, ktoré má iný ako doslovný význam.
Jej doslovný, prvý význam nie je podstatný (a nemusí byť ani zmysluplný), ale ktorý skrýva význam druhý, hlbší a skrytý. Úlohou alegórie je väčšinou tento pravý význam skryť tak, aby ho pochopili len zasvätení.
Alegória stavia na princípe dvoch súbežných príbehov/textov. Jeden je rozprávaný (fiktívny), druhý je myslený (reálny). Poslucháč počuje fiktívny a jeho úlohou je dopátrať sa mysleného, reálneho zmyslu. Prvý pritom odkazuje na druhý v čo najviac svojich prvkoch. Ideálny čitateľ/poslucháč, ktorý číta/počúva alegóriu, od začiatku vie, že ide o alegóriu, a v priebehu textu „prekladá“ rozprávaný príbeh do skutočného, mysleného príbehu. Robí to tým, že nachádza zodpovedajúce prvky medzi oboma príbehmi/textami. Čím viac je týchto dotykových bodov, tým dokonalejšiu alegóriu má poslucháč pred sebou.
Úlohou „vonkajšieho“, rozprávaného textu je iba zamaskovať skutočný zmysel, nie vytvoriť fikciu skutočného, zmysluplného príbehu. Preto často alegória sama o sebe nedáva zmysel a je často nereálna. Možno napríklad prerozprávať dejiny nejakého mesta či národa vo forme alegórie, kde rôzne národy a krajiny sú „zamaskované“ konajúcimi zvieratami. Podobne možno použiť nereálne prvky ako napr. hovoriace zvieratá, zvieratá s premenlivým počtom očí, rohov a pod. Podstatné je iba predniesť taký príbeh, ktorý poskytne dostačný počet kľúčov k správnej interpretácii.
Od alegórie sa líši napr. podobenstvo, bájka či parabola, ktoré síce často obsahujú alegorické či alegorizujúce prvky, ale ich zmyslom nie je „prerozprávať“ v maskovaných termínoch iný príbeh, ale pôsobiť „realisticky“, zmysluplne samé o sebe (v prípade bájok je táto „realistickosť“ myslená prenesene). Medzi fiktívnym a skutočným rozprávaním teda v týchto prípadoch (na rozdiel od alegórie) nie je veľa dotykových bodov, ale predovšetkým pointa.
Od alegórie treba odlíšiť aj alegorizáciu (čiže prepracovanie nealegorického príbehu do podoby alegórie) a alegoréziu, čiže alegorický výklad nealegorického textu.
Okrem literatúry nachádzame alegóriu aj vo vizuálnych umeniach a často v textoch piesní a basni.
Vandelainville

Poloha

Obec má rozlohu 1,36 km². Najvyšší bod je položený 366 m n. m. a najnižší bod 182 m n. m.

Obyvateľstvo

Počet obyvateľov obce je 145 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Georges (Tarn-et-Garonne)

Poloha

Obec má rozlohu 9,09 km². Najvyšší bod je položený 281 m n. m. a najnižší bod 157 m n. m.

Obyvateľstvo

Počet obyvateľov obce je 229 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jukka Hentunen

Jukka Hentunen (* 3. máj 1974, Joroinen, Fínsko) je fínsky hokejový útočník. Meria 178 cm a váži 88 kg (2006).

Klubový hokej

Je hráčom klubu švajčiarskej najvyššej súťaže HC Lugano. Predtým pôsobil i v kluboch NHL Calgary Flames a Nashville Predators. Zaujímavosťou je, že hokej začal ako profesionál hrávať až vo veku 24 rokov.
Nezávislé fórum

História

Nezávislé fórum bolo na ministerstve vnútra zaregistrované 27. augusta 1998 a jediným predsedom strany počas jej pôsobenia bol Tomáš Černý. Cieľom strany bolo hlavne pomôcť kandidovať v komunálnych voľbách nezávislým kandidátom. Aktívna bola v Bratislave, kde viacerí jej kandidáti boli zvolení do miestnych zastupiteľstiev a do mestského zastupiteľstva. Výraznou predstaviteľkou tejto strany bola bývalá riaditeľka Slovenskej obchodnej inšpekcie a aktivistka v ochrane spotrebiteľov Marta Černá.
Strana sa nezúčastňovala parlamentných volieb.
Boinvilliers

Poloha

Obec má rozlohu 3,59 km². Najvyšší bod je položený 151 m n. m. a najnižší bod 75 m n. m.

Obyvateľstvo

Počet obyvateľov obce je 267 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Serdinya

Poloha

Obec má rozlohu 16,91 km². Najvyšší bod je položený 1 792 m n. m. a najnižší bod 449 m n. m.

Obyvateľstvo

Počet obyvateľov obce je 216 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nuaillé-d’Aunis

Poloha

Obec má rozlohu 16,47 km². Najvyšší bod je položený 29 m n. m. a najnižší bod 0 m n. m.

Obyvateľstvo

Počet obyvateľov obce je 1 113 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Madama Butterfly

Obsah

Dej sa odohráva v Nagasaki, v roku 1904.

1. dejstvo

Americký námorník Benjamin Pinkerton sa v Japonsku ožení s pätnásťročnou gejšou Čo-Čo-San, ktorú priatelia prezývajú Butterfly. Šťastie si však Pinkerton užíva len krátko, pretože svadba sa stala aférou. Čo-Čo-San je pre ich pravú lásku ochotná obetovať aj japonské tradičné náboženstvo, pretože svadba sa uskutočnila v pravom americkom štýle. To sa však negatívne odrazí na vzťahoch s jej rodinou. Pinkerton je však v jej živote jediný, ktorého naozaj miluje.

2. dejstvo

Hneď po svadbe však Pinkerton odchádza do USA a Čo-Čo-San, ktorá je tehotná, necháva samotnú v Japonsku. Po troch rokoch úporného čakania na návrat manžela ju navštívi Sharpless, americký konzul, ktorý jej donesie od Pinkertona list. V liste však nepriamo stojí, že Pinkerton neplánuje návrat do Japonska, čo Čo-Čo-San sprvu nepochopí. Na priamu Sharplessovu otázku, čo bude robiť, keď sa jej manžel nevráti, odpovedá – „mám len dve možnosti, buď budem znovu zabávať ľudí mojimi piesňami (ako gejša) alebo ešte lepšie, zomriem“. Potom Sharplessovi ukáže svojho syna, o ktorom Pinkerton nevie, a ten jej sľúbi, že mu o ňom bude rozprávať.

3. dejstvo

Nakoniec sa Pinkerton predsa len do Japonska vráti, aj so svojou novou ženou Kate, ale len preto, aby Čo-Čo-San zobral syna. Čo-Čo-San sa teší na stretnutie s Pinkertonom, najprv ale zbadá jeho novú manželku. V závere sa Čo-Čo-San lúči so svojim synom a následne si sama vezme život mečom jej otca so slovami – „zomrieť čestne, keď sa už čestne žiť nedá“. Dcéra samuraja zomrela čestne, ako samuraj.
Filozofický štrukturalizmus

Filozofický štrukturalizmus je súbor prúdov súčasnej filozofie a francúzskej filozofie špeciálne, v ktorých pri reflexii miesta človeka vo svete intervenuje ako ústredná kategória pojem štruktúry, pôvodne vygenerovaný v špeciálnych vedách štrukturalistickej orientácie, napríklad v saussurovskej lingvistike.
Filozofický štrukturalizmus sa utvára najprv vo Francúzsku od konca 50. rokov 20. storočia, pričom mnohé názory preberá z lingvistického štrukturalizmu, najmä od Ferdinanda de Saussura; ide predovšetkým o Saussurov názor, že jazyk nie je substancia, ale forma a význam znaku je efektom diferenciálnej artikulácie. So štrukturalizmom úzko paralelne alebo nadväzne súvisí analýza diskurzu (Foucault) a dekonštruktivizmus (Derrida).

Vznik

Filozofický štrukturalizmus vyšiel z úvah o podvedomých štruktúrach jazykovej kompetencie a odtiaľ prenesene o štruktúrach myslenia. Bol odmietavou reakciou na prehnané akcentovanie subjektu a existencie v existencializme: Sartre bol pre mnohých štrukturalistov najobľúbenejším cieľom útokov.
Zenit (fotoaparát)

Zenit (rusky: Зени́т) je značka ruských (pôvodne sovietskych) fotoaparátov, ktoré boli vyrábané firmou KMZ v meste Krasnogorsk blízko Moskvy od roku 1952 a firmou BelOMO v Bielorusku od roku 1970. Ochranná známka Zenit je spájaná najmä s 35 mm jednookými zrkadlovkami.
Valernes

Poloha

Valernes má rozlohu 28,49 km². Najvyšší bod je položený 1 357 m n. m. a najnižší bod 460 m n. m.

Obyvateľstvo

Valernes má 238 obyvateľov (2009).
Graf vývoja obyvateľstva:
Zdroje: INSEE
Marco Klepoch

Kariéra

Marco Klepoch sa narodil presne pätnásť rokov po jednom zo svojich idolov – Jevgenijovi Pľuščenkovi. Od útleho detstva sa venoval viacerým športom, v korčuľovaní spočiatku vôbec nevynikal. Pomohla mu až krasokorčuliarska prípravka a ako jedenásťročný už skákal dvojité skoky. Jeho prvou krasokorčuliarskou trénerkou bola Eva Tkáčová, dnes trénuje s Vladimirom Dvojnikovom, ktorý mu pripravuje aj choreografie.
Klepoch svoju prvú seniorskú medailu získal v sezóne 2013/2014 na medzinárodnej súťaži „Novoročný pohár“, ktorá konala v januári 2014 v Bratislave. Jeho prvou veľkou seniorskou súťažou boli Majstrovstvá Európy 2014 v Budapešti. Vo veku 16 rokov bol jedným z najmladších účastníkov. Účasť vo voľných jazdách mu ušla o 2,61 bodu a celkovo sa umiestnil na 26. mieste.
Severopanónska kultúra

Slovensko

Prenikla na Slovensko z juhu. Poznávame ju najmä zo žiarových pohrebísk na severnom brehu Dunaja a pri dolnom Ipli. Náleziská: Malé Kosihy, Iža, Patince, Chľaba. Mladšia fáza tejto kultúry už tvorí domáci podklad karpatskej mohylovej kultúry.
Megatall

Megatall je anglické označenie pre mrakodrap, ktorý má 600 m a viac. Aj pre iné typy stavieb, ako napr. komíny, vysielače, televízne veže, pylóny mostov a i. sa používa toto označenie.
Burdž Dubaj (828 m) a Funduk al-Burdž v Abrádž al-Bajt (601 m) sú jediné dva mrakodrapy s označením megatall. Okrem nich existuje ešte 57 vysielačov, z ktorých je najvyšší vysielač KVLY-TV, 2 televízne veže (Tókjó Sukai Curí, 634 m a Kantonská televízna veža, 600 m) a 1 vrtná plošina (Plošina Petronius, 610 m).
Saint-Glen

Poloha

Obec má rozlohu 11,51 km². Najvyšší bod je položený 311 m n. m. a najnižší bod 104 m n. m.

Obyvateľstvo

Počet obyvateľov obce je 584 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Meyronnes

Poloha

Meyronnes má rozlohu 40,59 km². Najvyšší bod je položený 3 192 m n. m. a najnižší bod 1 307 m n. m.

Obyvateľstvo

Meyronnes má 78 obyvateľov (2009).
Graf vývoja obyvateľstva:
Zdroje: INSEE
Modus ponens

(Pravidlo) modus ponens alebo (Pravidlo) modus ponendo ponens alebo pravidlo odlúčenia je nasledujúca schéma usudzovania: ((A ⇒ B) Λ A ) ⇒ B.
Vyjadrené slovami: Ak platí "z A vyplýva B" a súčasne vieme, že platí A, tak platí B. Inými slovami: Ak sme odvodili vetu 'ak A, tak B' a vetu 'A', tak možno odvodiť aj vetu 'B'. Ešte inými slovami: Modus ponens je odvodzovacie pravidlo, ktoré spočíva v tom, že keď medzi riadkami dôkazu máme implikáciu a jej antecedent, tak k riadkom dôkazu môžeme pripojiť konzekvent danej implikácie, čiže: "Ak A implikuje B a zároveň je známe, že A je pravdivé, tak aj B je pravdivé".
Príklad: Ak platí "ak mám peniaze, tak si kúpim auto" a peniaze mám, tak si kúpim auto.
Táto schéma usudzovania je z hľadiska logiky bezchybná, je teda logická. Je to zďaleka najbežnejší z logických spôsobov usudzovania anatomicky moderného človeka a v matematike vôbec.
Juraj Ďurčanský

Biografia

Pochádzal zo zemianskeho rodu Ďurčanskovcov z Rajca, pôvodne z Ďurčinej. Narodil sa v rodine Gašpara Ďurčanského a jeho manželky Anny rodenej Židekovej. Pôsobil ako kultúrny pracovník a politik. Jeho syn bol významným slovenským politikom, Ferdinand Ďurčanský.
Po parlamentných voľbách v roku 1920 získal senátorské kreslo v Národnom zhromaždení. V roku 1920 bol zvolený na spoločnej kandidátke Slovenskej ľudovej strany a celoštátnej Československej ľudovej strany. V roku 1921 však slovenskí poslanci vystúpili zo spoločného poslaneckého klubu a fungovali ako samostatný politický útvar. Samostatne sa zúčastnila strana aj volieb v rokoch 1925 a 1929. Z Rajca sa presťahoval do Sazdíc, kde dal opraviť kostol. Zomrel na svojom statku v Sazdiciach.
Finančné plánovanie

Strategické finančné plánovanie

Strategické finančné plánovanie je neoddeliteľnou súčasťou podnikového strategického plánovania, kedy finančný plán tvorí určitý základný pilier strategického plánu. Tvorbu strategického plánu podniku, ktorého jednou zo základných zložiek je strategický finančný plán, možno rozčleniť do niekoľkých základných krokov, ktoré tvoria (FOTR, 1999):

Analýza prognózy vývoja okolia podniku

Pre kvalitnú tvorbu strategického plánu nemôže podnik vystačiť iba s internými analýzami, ale rozhodujúci vplyv budú mať v mnohých prípadoch analýzy externé, t. j. Analýza okolia podniku. Zameriava sa jednak na makro okolie, ale aj na mikro okolie.
Pokiaľ ide o makro okolie, ide predovšetkým o hospodársku a legislatívnu politiku vlády, technológiu okolia z hľadiska poznatkov vedecko-technického rozvoja, očakávaný vývoj medzinárodných politických a ekonomických podmienok a o vývoj na finančných trhoch.
Pokiaľ ide o analýzu mikroprostredia, súčasťou by mali byť analýzy a prognózy trhovej situácie a jej vývoja, konkurenčnej situácie a faktorov ovplyvňujúcich túto situáciu a dostupnosť a cenový vývoj na trhu surovín a energie.

Stanovenie poslania a cieľov

Poslanie (vízia podniku, resp. misia) je určitý vrchol pyramídy podnikových cieľov a je spravidla všeobecným vyjadrením hlavných smerov činnosti podniku, jeho určitou zjednocujúcou filozofiou, vyjadrením toho, čím chce podnik byť, prečo existuje, aký je jeho rozsah pôsobnosti.

Tvorba podnikateľskej stratégie

Podnikateľská stratégia, resp. jej komponenty týkajúce sa jednotlivých funkčných oblastí predstavuje spôsob dosahovania strategických cieľov, ktoré si podnik stanovil. Najznámejšie stratégia založená na základnú orientáciu firmy na trhu, vychádzajúci z Porterovho modelu správania firmy.
Champguyon

Poloha

Obec má rozlohu 16,63 km². Najvyšší bod je položený 214 m n. m. a najnižší bod 159 m n. m.

Obyvateľstvo

Počet obyvateľov obce je 257 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Florensac

Poloha

Obec má rozlohu 35,71 km². Najvyšší bod je položený 90 m n. m. a najnižší bod 1 m n. m.

Obyvateľstvo

Počet obyvateľov obce je 4 757 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pokrvné príbuzenstvo

Pokrvné príbuzenstvo (iné názvy: príbuzenstvo, príbuznosť, pokrvná príbuznosť, blízke príbuzenstvo, blízka príbuznosť, pokrvenstvo, pokrvnosť, pokrvenský vzťah, konsangvinita, zastarano: pokrevné príbuzenstvo, pokrevná príbuznosť, pokrevnosť, pokrevenstvo, pokrevenský vzťah; lat. consanguinitas) je pomer osôb (prenesene aj národov, zvierat a podobne) založený na tom, že jedna osoba rodom pochádza od druhej, alebo že obe pochádzajú od tej istej tretej osoby. Tými istými výrazmi (okrem výrazov pokr(e)venský vzťah a konsangvinita), ako aj výrazmi príbuzní, pokrvní príbuzní, blízki príbuzní či zastarano pokrevní príbuzní, sa označujú osoby v takomto pomere ako celok.
Ak jedna osoba pochádza priamo alebo nepriamo od druhej, hovoríme o príbuzenstve v priamom rade/priamej línii (cognatio in linea recta). Ak tie-ktoré osoby pochádzajú od tej istej tretej osoby, hovoríme o príbuzenstve v pobočnom rade/bočnej línii (cognatio in linea obliqua) a pomocných príbuzných (collaterales).
V priamom rade sa rozoznávajú predkovia (ascendentes) čiže pokolenia vzostupné (linea superior sive ascendens) a potomkovia (descendentes) alebo pokolenia zostupné (linea inferior sive descendens).
Pobočné príbuzenstvo je plnokrvné čiže plnorodé alebo polokrvné čiže nepravé podľa toho, či príbuzní pochádzajú od toho istého páru ľudí alebo majú len jediného spoločného predka. Plnorodí súrodenci (germari), ako aj nepraví majúci spoločného otca, sa nazývajú v rímskom práve consanguinei, nepraví súrodenci z tej istej matky sa nazývajú uterini.
V práve záleží často na blízkosti alebo na stupňoch, kolenách (gradus) pokrvného príbuzenstva, ktoré sa v práve rozličných národov určujú rôznym spôsobom.
V modernom práve si zachovalo pokrvné príbuzenstvo veľký význam už len v odbore rodinného práva a dedičského práva a len výnimočne v iných právnych odboroch. Naproti tomu však na nižších stupňoch právnej kultúry všetkých plemien a národov hralo veľmi významnú úlohu. Podľa súhlasného názoru právnych historikov a sociológov bolo zdrojom, z ktorého pochádzali všetky práva aj povinnosti jednotlivcov. Len vo pokrvenských zväzkoch človek dostával faktickú i právnu ochrany, ako aj svoj úplný, hoci vtedy len primitívny, rozvoj. Až na vyššom stupni kultúry vyvinuli sa tzv. spoločenské zväzky, ktoré prevzali mnohé úlohy, ktoré predtým spĺňali len pokrvné zväzky. Z nich najväčší význam malo rodinné spoločenstvo.

Pokrvné príbuzenstvo manželov

V niektorých krajinách je pokrvná príbuznosť manželov častejšia (Afrika, Japonsko, India), inde sú takéto manželstvá zriedkavé. Vplývajú na to náboženstvo a miestne tradície.
Stupeň konsangvinity udáva koeficient príbuznosti. Tento koeficient je zároveň mierou pravdepodobnosti, že dvaja príbuzní budú mať rovnaký gén. U súrodencov je to 1/2, u bratranca a sesternice 1/8. Toto zvyšuje nebezpečenstvo, že potomok z príbuzenského manželstva bude mať recesívne dedičné ochorenie.
U potomkov z pokrvne príbuzných manželstiev býva častejšia potratovosť, vyššia miera vývojových chýb a dedičných chorôb.
Massugas

Poloha

Obec má rozlohu 14,41 km². Najvyšší bod je položený 118 m n. m. a najnižší bod 30 m n. m.

Obyvateľstvo

Počet obyvateľov obce je 285 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bétracq

Poloha

Obec má rozlohu 4,7 km². Najvyšší bod je položený 273 m n. m. a najnižší bod 151 m n. m.

Obyvateľstvo

Počet obyvateľov obce je 49 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hypsilofodony

Spôsob života

Hypsilofodony boli malé (asi 1 až 2 metre dlhé) dvojnohé bylinožravce, prispôsobené k behu. Často bývajú neformálne prirovnávané ku gazelám. Existujú tiež dôkazy o tom, že prinajmenšom niektoré z nich (napr. Orodromeus) vychovávali svoje mláďatá v brlohoch.
Jeseter

Jeseter (v dávnej slovenčine: keser, stora; lat. Acipenser L., 1758) je rod chrupkokostnatých rýb z čeľade jeseterovité (Acipenseridae).

Vyza

Historicky sa do rodu jeseter zaraďoval aj dnešný rod vyza (Huso). Rovnaké zaradenie rodu vyza vyplýva aj zo štúdií z posledných rokov – druhy Huso dauricus (vyza amurská/malá) a Huso huso (vyza veľká) by teda bolo vhodné znova nazývať Acipenser dauricus a Acinpenser huso.
Majstrovstvá Slovenska v šachu

Majstrovstvá Slovenska v klasickom šachu je šachová súťaž, každoročne usporiadaná pod riadením Slovenského šachového zväzu, jedinou šachovou organizáciou s celoslovenskou pôsobnosťou.

Dejiny

Možno rozdeliť na viaceré obdobia, najčastejšie delenie je podľa významu súťaže.
V rokoch 1924 - 1932 sa turnaj poriadal v pravidelných dvojročných intervaloch pri konaniach výročných zjazdoch Slovenskej šachovej župy, čo bol vtedajší názov celoslovenskej šachovej organizácie. V roku 1933 - 1938 neexistovala žiadna celoslovenská šachová organizácia a konal sa jedený turnaj v roku 1935. V období 1939 - 1944 sa konal turnaj pod hlavičkou Slovenského šachového sväzu, ktorý v priebehu vojnových rokov organizoval šachový život na Slovensku. Ďalším obdobím boli roky 1945 - 1968, kedy bol slovenský šach včlenený do zjednotenej československej telovýchovy a majstrovstvá sa konali nepravidelne. 
Prelomovým rokom je rok 1969, kedy vzniká Slovenský šachový zväz, ktorý začína s pravidelným každoročným poriadaním majstrovstiev. Tento sa v roku 1990 transformuje na občianske združenie, ktoré pokračuje v svojej činnosti aj po vzniku samostatného Slovenska v roku 1993. Majstrovstvá Slovenska sú od roku 1993 najvyšším podujatím Slovenského šachového zväzu.
Hlavný turnaj je otvorený pre mužov aj ženy, a to bez ohľadu na vek. V záujme propagácie šachu sú organizované aj turnaje v rôznych vekových kategóriách, samostatné chlapčenské, dievčenské a niekedy aj ženské turnaje.
Rahling

Poloha

Obec má rozlohu 21,3 km². Najvyšší bod je položený 366 m n. m. a najnižší bod 234 m n. m.

Obyvateľstvo

Počet obyvateľov obce je 820 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Daniel Chladný-Hanoš

Životopis

Do roku 1936 študoval na gymnáziu v Banskej Bystrici, do roku 1939 na Vojenskej akadémii v Hraniciach. Dôstojník Slovenskej armády a ČSĽA na viacerých miestach Slovenska v roku 1956-1958 v Banskej Bystrici. Účastník protifašistického odboja a SNP.
1940 založil na Starých Horách odbojovú skupinu; od júla 1941 na východnom fronte, kde spolupracoval s J. Nálepkom. V roku 1942 odvelený na Slovensko, kde operoval s partizánskym odd. Bilej. Po ústupe SNP do hôr veliteľ 5. odd. v partizánskej brigáde Smrť fašizmu. Politicky prenasledovaný a väznený, roku 1963 právne rehabilitovaný. Skladník Stavoidustrie v Banskej Bystrici (1960-1972). Člen OV SZPB v Banskej Bystrici (od 1960).
Tvaroslovie

Tvaroslovie alebo morfológia je tradičné označenie opisu (veda o) tvarových prostriedkov jazykovej stavby.
Presnejšie definície sa odlišujú. Napríklad v diele Morfológia slovenského jazyka (1966) sa tvaroslovie definuje ako: "...jazykovedná náuka o gramatických tvaroch slov, ako aj o slovách, ktoré majú funkciu tvarov. Morfológia je teda náuka o tvarovej rovine v systéme jazyka."
Zjednodušene možno povedať, že gramatiku rozdeľujeme na tvaroslovie (morfológiu) a skladbu (syntax), pričom tvaroslovie sa v rámci gramatiky zaoberá slovnými druhmi, ich ohýbaním (skloňovaním, časovaním a stupňovaním) a pravidelným odvodzovaním slov pomocou predpôn, prípon a vpôn.
Pojem uviedol do jazykovedy August Schleicher v roku 1859. Jazykovedec, ktorý sa zaoberá tvaroslovím je morfológ.
Morfologické hľadisko je napríklad aj základom typologickej klasifikácie jazykov na analytické, flektívne a aglutinačné. Slová určitého jazyka morfológ pritom chápe ako zostavené z jednej, či viacerých morfém.
Poruchy myelinizácie

Poruchy myelinizácie sú rozsiahlou skupinou vrodených a získaných chorôb, ktorých podstatou je oneskorená alebo narušená myelinizácia v rámci embryonálneho a skorého postnatálneho vývinu mozgu. Myelinizácia je energeticky vysoko náročný proces a preto mozgová hypoxia (nedostastok kyslíka v mozgu) postihuje najmä tie štruktúry kde myelinizácia prebieha najintenzívnejšie.
Základnou diagnostickou zobrazovacou metódou porúch myelinizácie je magnetická rezonancia. Nemyelinizovaná biela hmota totiž obsahuje väčšie množstvo vody a menšie množstvo lipidov v porovnaní s myelinizovanou, čo umožňuje ich vzájomné odlíšenie (nemyelinizovaná biela hmota má vyššiu signálovú intenzitu v T2 vážení a nižšiu v T1 vážení ako myelinizovaná). Vo veku do 2 rokov života je ideálnou zobrazovacou sekvenciou IR (T1 vážený obraz), neskôr sekvencia FLAIR (T2 vážený obraz). Posúdenie nie je jednoduché, a to najmä v prípade vyjadrenia sa k oneskoreniu fyziologickej myelinizácie - tento proces je totiž prirodzene variabilný a niekedy je potrebné sledovanie zmien v dlhšom časovom období na potvrdenie alebo vylúčenie poruchy. Orientačne by mal stav myelinizácie v T1 vážení v prvom roku života a v T2 vážení v druhom roku života zodpovedať obrazu dospelého mozgu.
Vysielač Kosztowy

Vysielanie

V súčasnej dobe je možné z vysielača prijímať: